«Янғында күрһәткән ҡаһарманлыҡ өсөн» миҙалы (СССР)

«Янғында күрһәткән ҡаһарманлыҡ өсөн» миҙалы (СССР) — СССР-ҙың дәүләт наградаһы. СССР Юғары Советы Президиумының 1957 йылдың 31 октябрендәге Указы менән булдырыла.

 Миҙал тураһындағы Положение 
«Янғында күрһәткән ҡаһарманлыҡ өсөн» миҙалы менән янғын һүндереүселәр һағы хеҙмәткәрҙәре, ирекле янғын һүндереү дружинаһы ағзалары, хәрби хеҙмәткәрҙәр һәм башҡа граждандар бүләкләнгән:

 янғындарҙы һүндереүҙә, кешеләрҙе, социалистик милекте һәм граждандарҙың мал-мөлкәтен уттан ҡотҡарыуҙа күрһәткән ҡыйыулыҡ, батырлыҡ һәм фиҙакәрлек өсөн;
 янғын һүндереү һәм кешеләрҙе ҡотҡарыу буйынса янғын һүндереүселәр һағы подразделениелары менән оҫта етәкселек иткән өсөн;
 шартлауҙы һәм янғынды булдырмау маҡсатында күрһәткән батырлыҡ, ҡаһарманлыҡ һәм тәүәкәллек өсөн.

«Янғында күрһәткән ҡаһарманлыҡ өсөн» миҙалы менән бүләкләү СССР Юғары Советы Президиумы исеменән союздаш республикаларҙың Юғары Советтары Президиумдары тарафынан башҡарылған.

«Янғында күрһәткән ҡаһарманлыҡ өсөн» миҙалын тапшырыу СССР Юғары Советы Президиумы исеменән союздаш һәм автономиялы республикаларҙың Юғары Советтары Президиумдары рәйестәре, рәйес урынбаҫарҙары һәм ағзалары, край, өлкә, район, ҡала башҡарма комитеттарының Халыҡ депуттатары Советтары рәйестәре, рәйес урынбаҫарҙары һәм ағзалары, ә хәрбиҙәргә — хәрби командованиеһы тарафынан тапшырыла.

Миҙал менән бергә бүләкләнеүсегә тейешле формалағы танытма тапшырылған.

«Янғында күрһәткән ҡаһарманлыҡ өсөн» миҙалы күкрәктең һул яғында йөрөтөлә һәм башҡа СССР миҙалдары булған осраҡта «Йәмәғәт тәртибен һаҡлауҙа яҡшы хеҙмәте өсөн» миҙалынан һуң урынлаштырылаУказ Президиума Верховного Совета СССР от 31 октября 1957 года..

 Миҙалдың тасуирламаһы 
«Янғында күрһәткән ҡаһарманлыҡ өсөн» миҙалы башта көмөштән эшләнә, һуңғараҡ көмөшкә ялатылған нейзильберҙән, формаһы — теүәл түңәрәк, диаметры — 32 мм.

Миҙалдың алғы яғының өҫкө өлөшөндә түңәрәк буйлап — «ЗА ОТВАГУ НА ПОЖАРЕ» яҙыуы. уның аҫтында биш осло йондоҙ, уртала — арҡыс-торҡос янғын балтаһы һәм асылмалы асҡыс һүрәте. Аҫҡы өлөшөндәге ике лавр-имән ботаҡтары киҫелешендә — ураҡ һәм сүкеш һүрәте.

Миҙалдың кире яғында — янғын һүндереүсенең һәм ҡотҡарылған баланың һүрәтеартҡы планда янған йорттоң өлөшөкүренә, аҫта- лавр ботағы.

Бөтә һүрәттәр ҙә, яҙыуҙар ҙа ҡабарынҡы итеп эшләнгән. Миҙалдың алғы һәм кире яҡтары түңәрәк буйлап ҡабарынҡы күтәрмә менән ҡаймаланған.

Миҙал элмәк һәм дүңгәләк ярҙамында биш мөйөшлө бәләкәй генә ҡалыпҡа тоташтырыла. Ҡалып креп ебәк муар таҫма менән уратылған. Таҫманың киңлеге — 24 мм, төҫө — уртаһы ҡуйы ҡыҙыл, ситттәре — аҡ еп менән ҡаймаланған зәңгәр-күк буйҙар, уларҙың киңлеге — 3 мм.

 Советтарҙан һуңғы тарихы 
СССР-ҙа миҙал менән һуңғы бүләкләү 1991 йылдың 4 мартында ойошторола.

Рәсәй Федерацияһы Юғары Советы Президиумының 1992 йылдың 2 мартындағы 2424-1-се Указына ярашлы СССР-ҙың миҙалы шул уҡ исем менән Рәсәй наградалар системаһында ҡалдырылаУказ Президиума ВС РФ ОТ 02.03.92 N 2424-1 О государственных наградах Российской Федерации.

Әлеге миҙал менән бүләкләү Рәсәй Федерацияһында 1992 йылдан алып 1994 йылға тиклем ойошторола. Бер нисә бүләкләү үткәреләНаграды Российской Федерации переходного периода 1992—1994 гг..

Рәсәй Президентының 1994 йылдың 2 мартындағы 442-се Указында әлеге миҙал Рәсәй федерацияһының наградалар системаһында булмай, совет миҙалы урынына «Һәләк булып барыусыларҙы ҡотҡарған өсөн» миҙалы индерелә. Рәсәй Президентының 2018 йылдың 15 сентябрендәге 519-се Указына ярашлы ҡабаттан булдырыла (ысынында тергеҙелә)Указ Президента Российской Федерации от 15.09.2018 № 519 "Об учреждении медали «За отвагу на пожаре» и установлении почётного звания «Заслуженный работник пожарной охраны Российской Федерации» .

Бынан тыш, Рәсәй Федерацияһының ведомство наградалары булдырыла:

 2001 йылдың 24 ғинуарында — Рәсәй эске эштәр министрлығының «Янғында күрһәткән ҡаһарманлыҡ өсөн» миҙалы
 2002 йылдың 6 декабрендә—Рәсәй Ғәҙәттән тыш хәлдәр министрлығының «Янғында күрһәткән ҡаһарманлыҡ өсөн» миҙалы

 Һүрәттәре 

 Иҫкәрмәләр 

 Әҙәбиәт 


Категория:СССР миҙалдары
Категория:«Янғында күрһәткән ҡаһарманлыҡ өсөн» миҙалы (СССР) менән бүләкләнгәндәр